Skip to content
END CYPRUS DEBT

# Είμαστε όλοι υπεύθυνοι

Posted on 23/06/2014 by

Κανείς δεν πρέπει να περιμένει κανένα Σώρρα για να τον σώσει ως ο από μηχανής θεός και με το Μάννα εξ’ ουρανού…

Η δική μας συμμετοχή ως ενεργοί και αφυπνισμένοι πολίτες που λαμβάνουμε μέρος στην αντίσταση και αντίδραση στα δρώμενα, θα είναι αυτή που θα μας δώσει τη λύτρωση.

Ο Σώρρας έχει προσφέρει τα χρηματο – οικονομικά εργαλεία προς τα Κράτη μας, αλλά εναπόκειται σε εμάς, τον κάθε ένα ξεχωριστά, αν θα πιέσουμε την κυβέρνηση να προχωρήσει στο να υλοποιήσει τις προτάσεις που κατατέθηκαν, αν αφού υλοποιηθούν θα δουλέψουμε με σύνεση για να επαναφέρουμε την ομαλή λειτουργία, εάν θα υλοποιηθούν σωστά έργα με τα χρήματα αυτά για να φέρουν την ευημερία στον τόπο, να μειωθούν τα έξοδα σε επίπεδα υποφερτά και να υπάρχει ένας και μόνος σκοπός η ΑΝΑΠΤΥΞΗ!

Δεν επιθυμούμε να ονομαζόμαστε οπαδοί και υποχείρια κανενός, αλλά άξιοι, ελεύθεροι και ανεξάρτητοι συμπολεμιστές προς τον κοινό στόχο αλλά και όραμα για ένα καλύτερο αύριο.

Αυτά που συμβαίνουν σήμερα σε όλο τον πλανήτη, κάτω από την μάσκα της «παγκόσμιας κρίσης», όπως και οι δολοφονικές πράξεις λαών επί λαών στη Μέση Ανατολή και αλλού, την πτώχευση της Ελλάδας, Κύπρου και όλης της Ευρώπης γενικότερα, δεν είναι παρά οι τελευταίες απέλπιδες τρομοκρατικές προσπάθειες της αποτυχημένης «Νέας Τάξης» που καταρρέει, ώστε να αποδείξει την ισχύ και την αναγκαιότητά της.

Είναι όμως ανίσχυρη μπροστά σ’ αυτά που έρχονται στο άμεσο μέλλον.
Η κατάλυση της δύναμής της είναι δεδομένη και άμεση.

Ο Αρτέμης Σώρρας κατέθεσε στο όνομα όλων μας τα οικονομικά εργαλεία. Χρειάζεται όμως να επιβάλουμε στην Κυβέρνηση να ελέγξει με τον ορθό τρόπο τις προτάσεις αυτές και να προχωρήσει στην απεμπλοκή από τα αντισυνταγματικά μνημόνια και τις δεσμεύσεις έναντι των «εταίρων» δανειστών.

Γι’ αυτό ζητάμε από εμάς τους Έλληνες να μην εφησυχαζόμαστε. Μη δεχόμαστε και υιοθετούμε την ελεγχόμενη και επιβαλλόμενη «δημοκρατία του καναπέ και της τηλεόρασης». Μη δεχόμαστε αδιαμαρτύρητα την ωμή βία και την καταστροφή του πλανήτη άπραγοι. Πρέπει να γρηγορούμε, να συσπειρωθούμε και ως σκεπτόμενοι πολίτες να πράττουμε! Πρέπει να αντισταθούμε ατομικά και ομαδικά, σε κάθε τι που δεν αποδεικνύει την όδευση προς το φως. Οργανωθείτε σε ομάδες και από κοινού να χαράζετε πορεία. Αυτές οι ομάδες σιγά σιγά θα πρέπει να συνδεθούν και να συμπορευτούν.

Εμείς, όλοι μαζί κρατάμε τα κλειδιά του μέλλοντος μας και κανείς άλλος.

Δεν υπάρχει ο από μηχανής θεός. Υπάρχουμε μόνο εμείς που ως αυτόφωτοι μπορούμε να αντιδράσουμε και να δράσουμε. Τα χρηματοοικονομικά εργαλεία Σώρρα είναι αυτά που θα μας βοηθήσουν να κάνουμε τους στόχους και τα οράματά μας πραγματικότητα.

Αλλά παραμένει να είναι στο χέρι μας αν θα υλοποιηθούν.
Πιέστε λοιπόν την κυβέρνηση για απαντήσεις στα κάτωθι ερωτήματα:

Γιατί δεν ελέγχεται η πρόταση Σώρρα και γιατί δεν υλοποιείται;
Τι έλεγχος έχει γίνει και βασισμένος σε ποια στοιχεία έγινε ο έλεγχος αυτός;
Ποια είναι τα πορίσματα αυτού του ελέγχου- να δοθούν ΓΡΑΠΤΩΣ.
Ποιος φέρει ευθύνη της υπογραφής του για τα πορίσματα αυτά;

Είναι δικαίωμα όλων μας να λάβουμε απάντηση.

This entry was posted in . Bookmark the permalink.

- ### Κατηγορίες

- Search for: