Skip to content
END CYPRUS DEBT

# Τώρα έχουμε εκλογές. Τι θα μπορούσε να γίνει κατά τι γνώμη σας έστω και αυτή την ύστατη στιγμή; Και αν ο Πρόεδρος Χριστόφιας δεν υλοποιήσει κατά τη διάρκεια της προεδρίας του τον απαραίτητο έλεγχο (που φαίνεται ότι εκεί καταλήγει, τι θα γίνει μετά; Τι ευθύνες έχουν οι πολιτικοί σε τέτοια περίπτωση;

Posted on 23/06/2014 by

Τώρα έχουμε εκλογές. Τι θα μπορούσε να γίνει κατά τι γνώμη σας έστω και αυτή την ύστατη στιγμή; Και αν ο Πρόεδρος Χριστόφιας δεν υλοποιήσει κατά τη διάρκεια της προεδρίας του τον απαραίτητο έλεγχο (που φαίνεται ότι εκεί καταλήγει, τι θα γίνει μετά; Τι ευθύνες έχουν οι πολιτικοί σε τέτοια περίπτωση;

Παρόλο που δεν είναι αυτό που επιδιώκουμε, οι ευθύνες θα αποδοθούν και τα πράγματα δεν θα είναι καθόλου εύκολα. Η Κυβέρνηση από την πρώτη μέρα μέχρι σήμερα, ενώ μας προκάλεσε να συζητήσουμε την πρόταση, την αγνόησε χωρίς να προβεί σε ΝΟΜΙΜΟ έλεγχο αλλά βασίστηκε σε εκθέσεις που δεν ασχολούνται με την ουσία, δηλαδή αν το χρεόγραφο αναγνωρίζεται από το Δημόσιο της Αμερικής και είναι νόμιμα στα χέρια του κου Σώρρα,

ΕΠΕΙΔΗ

η πρόταση που κατατέθηκε από τον κο Σώρρα είναι μακράν καλύτερη από όποιες άλλες προτάσεις είναι υπό συζήτηση,

η αξιολόγηση μιας πρότασης και των όρων αυτής, η οποία δύναται να φέρει τη σωτηρία της χώρας αποφεύγοντας έτσι να εισέλθει στα πολλά δεινά που μόνο όλεθρο μπορούν να επιφέρουν, είναι ΥΠΟΧΡΕΩΣΗ και ΚΑΘΗΚΟΝ των λειτουργών- τεχνοκρατών που είναι υπεύθυνοι εκ του θεσμικού τους ρόλου,

η υποχρέωση αυτή απορρέει από την ανάγκη ανεύρεσης μιας βιώσιμης λύσης, η οποία θα προστατεύει τη χώρα από του να εισέλθει στο οικονομικό αδιέξοδο που πρόκειται να μπει, χωρίς να τίθεται σε κίνδυνο η εθνική της κυριαρχία, τα ατομικά και κοινωνικά δικαιώματα των πολιτών, τα οποία αποτελούν τον ακρογωνιαίο λίθο του δημοκρατικού πολιτεύματος και κατοχυρώνονται και προστατεύονται από το Σύνταγμα μας, που με κόπο, μόχθο και πολύ αίμα καταφέραμε να επιτύχουμε μέσα από δεκαετίες πολέμων και αγώνων,

δεν μπορεί να αμφισβητηθεί από κανέναν ότι οι όροι που συνοδεύουν την πρόταση αυτή, όχι μόνο είναι σαφώς ευνοϊκότεροι από αυτούς που επιβάλλει η ΤΡΟΙΚΑ με τη σύμφωνη συναίνεση της Κυπριακής Κυβέρνησης, αλλά ταυτίζονται με τη βούληση του Κυπριακού λαού,

οι Στόχοι που τίθενται από την ΤΡΟΙΚΑ για την εξυγίανση του δημοσιονομικού ελλείμματος είναι καθόλα ανέφικτοι να υλοποιηθούν με επιτυχία. Αυτό σημαίνει ότι το δημοσιονομικό έλλειμμα θ’ αυξάνεται αντί να μειώνεται και θα έχει σίγουρο αποτέλεσμα στο να δημιουργηθούν πολλαπλοί κίνδυνοι για τη χώρα με πρόσφατο παράδειγμα το τι συνέβηκε στην Ελλάδα,

όλοι γνωρίζουμε το πόσο κρίσιμος είναι ο χρόνος που πάει χαμένος και το πόσο αυτό βλάπτει την οικονομία του νησιού αλλά και το πως αυτό επιφέρει τεράστιες ζημιές στους πολίτες της Κυπριακής Δημοκρατίας,

Έχουν γίνει από τον χρηματοδότη όλες οι απαραίτητες ενέργειες που προβλέπονται από το νόμο ενώ οι τεχνοκράτες της κυβέρνησης μέχρι σήμερα, δεν προχώρησαν σε κανένα απολύτως νόμιμο έλεγχο και δεν αντιμετωπίστηκε με σοβαρότητα η προσφορά,

Η ΠΛΗΡΟΦΟΡΙΑ ΠΟΥ ΔΙΑΔΙΔΕΙ ΤΟ ΥΠΟΥΡΓΕΙΟ ΟΙΚΟΝΟΜΙΚΩΝ, ΟΤΙ ΔΗΛΑΔΗ ΕΧΕΙ ΕΛΕΓΞΕΙ ΜΕΣΩ ΤΗΣ ΠΡΕΣΒΕΙΑΣ ΤΗΣ ΑΜΕΡΙΚΗΣ, ΜΕΣΩ ΆΛΛΟΥ ΣΟΒΑΡΟΎ ΟΙΚΟΥ ΑΞΙΟΛΟΓΙΣΗΣ (Α & Μ) ΚΑΙ ΟΤΙ ΟΙ ΜΥΣΤΙΚΕΣ ΥΠΗΡΕΣΙΕΣ ΤΗΣ ΑΜΕΡΙΚΗΣ ‘Η/ ΚΑΙ ΤΗΣ ΕΛΛΑΔΟΣ ΕΧΟΥΝ ΕΞΑΚΡΙΒΩΣΕΙ ΟΤΙ Η ΠΡΟΤΑΣΗ ΔΕΝ ΕΙΝΑΙ ΦΕΡΕΓΓΥΑ, ΕΙΝΑΙ ΑΒΑΣΙΜΗ ΕΩΣ ΚΑΙ ΠΡΟΣΒΛΗΤΙΚΗ ΓΙΑ ΤΟ ΠΡΟΣΩΠΟ ΤΟΥ ΙΔΙΟΚΤΗΤΗ ΚΑΘΩΣ ΕΙΝΑΙ ΚΑΙ ΕΓΚΛΗΜΑΤΙΚΗ ΓΙΑ ΤΟΝ ΚΥΠΡΙΑΚΟ ΛΑΟ,

αρνούμεθα όλες τις μέχρι σήμερα ανεύθυνες δηλώσεις, κατηγορίες που έχουν ειπωθεί σχετικά με τα εμπλεκόμενα μέρη που ασχολούνται με την υλοποίηση της χρηματοδότησης και της νομιμότητας της και τις δηλώνουμε ως αναληθείς, αβάσιμες και μη νόμιμες.

Και ενόψει των όσων προανέφερα και με τη ρητή επιφύλαξη παντός εν γένει νόμιμου δικαιώματος, διαμαρτυρόμαστε εντονότατα για αυτήν την αδικαιολόγητη καθυστέρηση της Κυβέρνησης να προβεί στον έλεγχο της πρότασής μας αυτής και καλώ ΔΗΜΟΣΙΩΣ να μας γνωστοποιήσουν.

Εγγράφως εάν ελέγξατε για την αξιοπιστία της πρότασης του κου Σώρρα, με ποιόν τρόπο έγινε αυτός ο έλεγχος αφού δεν δόθηκε ποτέ ο απαιτούμενος κωδικός, δε δόθηκε το δικαίωμα ελέγχου ως είθισται και καμία συμφωνία δεν φέρει την υπογραφή του ιδιοκτήτη για να μπορέσει κανείς να προβεί σε οιονδήποτε έλεγχο (χωρίς αυτόν τον κωδικό το χρεόγραφο δεν έχει καμία απολύτως υπόσταση και ισχύ) και επίσης, εάν επιμένουν, ζητούμε γραπτώς τα πορίσματα αυτού του ελέγχου,

Εάν από την άλλη, δεν έχουν προβεί σε κάποιο νόμιμο έλεγχο του φακέλου και της πρότασης του κου Σώρρα, ζητούμε για ακόμα μια φορά την προσωπική παρέμβαση του Προέδρου, έστω και αυτή την ύστατη φορά, για να γίνει ο έλεγχος από υπεύθυνο φορέα ή λειτουργό που με υπευθυνότητα και αμεροληψία, που να κατέχει καλά το θέμα και που θ’ αναλάβει προσωπικά τη διασφάλιση και διεκπεραίωση της διαδικασίας χρηματοδότησης αφού βεβαίως ελεγθούν και συμφωνηθούν οι όροι και οι προϋποθέσεις αυτής.

This entry was posted in . Bookmark the permalink.

- ### Κατηγορίες

- Search for: