Skip to content
END CYPRUS DEBT

# Πρακτικά Δίκης Υπ. Αριθμ. 67650/13

Διαβάστε πιο κάτω τα επίμαχα σημεία της Αθωωτικής Δικαστικής Απόφασης 67650/13 της ημερομηνίας 28/6/2013 όπου μετά από 5,5 ώρες δίκη και παρουσία 700 πολιτών στο Δικαστήριο ο κ. Σώρρας δέχτηκε την αθωωτική απόφαση Εισαγγελέα και Δικαστηρίου όπου και αποδείχτηκε η ύπαρξη των 650 δις δολλαρίων, όπως τονίζει μέσα από 18 σελίδες το δικαστήριο της Ευελπίδων και όπως μπορεί ο κάθε δικηγόρος αλλά και πολίτης να ζητήσει από το Η’ Μονομελές Πλημμελειοδικείο Αθηνών.

Download PDF Απ. Δικαστηρίου 28-6-2013 600ΔΙΣ

Να επισημάνουμε ότι η υπόθεση πέρασε από στάδιο προανάκρισης, κατά το οποίο κανένα στοιχείο δεν κατατέθηκε στους ανακριτές από τους καταγγέλλοντες ή μάρτυρες κατηγορίας, από το οποίο να προκύπτει η παραμικρή απόδειξη περί πλαστότητας των γραμματίων.

Ο Δικηγόρος Γ. Παπαδάκης και ο Α. Σώρρας στο KONTRA 29/6/2013 (Βίντεο)

Δικαστήριο Πρώην Σχολής Ευελπίδων 28/6/2013

“Από κανένα στοιχείο δεν διαπιστώθηκε η ανυπαρξία του ως άνω ποσού, ούτε η προσπάθεια των κατηγορουμένων να εξαπατήσουν τον Ελληνικό λαό ή να ανατρέψουν το σύνταγμα.
Αντιθέτως απεδείχθη πέραν πάσης αμφιβολίας η ύπαρξη του ποσού το οποίον έχει κατατεθεί από τον πρώτο εκ των δυο κατηγορουμένων ως έγινε εμφανές κατά την διάρκεια της διαδικασίας. Ενεφανίσθη ο τραπεζίτης από τον Καναδά όπως επίσης και ο θεματοφύλακας ο οποίος ενόρκως βεβαίωσε το δικαστήριον ότι προτού καταθέσει 6 ομόλογα των 100 δισεκατομμυρίων ήλεγξε την γνησιότητα των ομολόγων και κατόπιν τα κατέθεσε σε λογιαριασμό υπέρ της Ελληνικής και Κυπριακής Δημοκρατίας.

Οι κατηγορούμενοι κηρύσσονται αθώοι, προκύπτουν όμως ευθύνες για πολιτικά πρόσωπα (Κυβέρνηση και Πρόεδρο Τραπέζης Ελλάδος).

Παραπέμπεται δε ο φάκελος δια τακτική ανάκριση εις τον Άρειο Πάγο για να αποδοθούν ευθύνες εις τα ως άνω πρόσωπα τα οποία ολιγωρούν και δεν ελέγχουν και δεν παραλαμβάνουν τα χρήματα τα οποία είναι κατατεθειμένα και εξακολουθούν να παραμένουν στον λογαριασμό στον Καναδά.”

- «…Η ανυπαρξία πρόθεσης ανατροπής της πολιτικής κατάστασης της χώρας συνάγεται, άλλωστε, από το γεγονός της κοινοποίησης της προαναφερθείσας πρότασης εξαγοράς του ελληνικού χρέους σε όλα τα θεσμικά όργανα της νομοθετικής, εκτελεστικής και δικαστικής εξουσίας της χώρας…

- …Ουδέποτε οι κατηγορούμενοι επιδίωξαν την ανατροπή του πολιτεύματος ή την αλλαγή του Συντάγματος…

- …αποδείχθηκε ότι ο πρώτος κατηγορούμενος, δυνάμει αμετάκλητου πληρεξουσίου, τυγχάνει διαχειριστής χρηματικού ποσού, ύψους εξακοσίων δισεκατομμυρίων δολαρίων (600.000.000.000)…

- ……Το ποσό αυτό έχει ενσωματωθεί σε έξι (6) διεθνή γραμμάτια του αμερικανικού ταμείου, ονομαστικής αξίας , εκάστου, εκατό δισεκατομμυρίων δολαρίων (100.000.000.000)…

- …τα οποία έχουν κατατεθεί σε λογαριασμό καταπιστεύματος και φυλάσσονται προς πίστωση και χορηγία της Ελληνικής Δημοκρατίας…

- …Συγκεκριμένα, τούτος προτίθεται να χορηγήσει το ανώτερο χρηματικό ποσό στο ελληνικό κράτος, υπό τη μορφή δανείου, με διάρκεια αποπληρωμής εκατό (100) ετών και με επιτόκιο 0,5%. Οι όροι δε, που έθεσε για την εκταμίευση του ποσού ήταν η διεξαγωγή λογιστικού ελέγχου από επιτροπή διεθνών πραγματογνωμόνων, υπό την εποπτεία του Αρείου Πάγου, προκειμένου να εξακριβωθεί το ακριβές ύψος του δημοσίου χρέους και η διεξαγωγή έρευνας και η απόδοση ευθυνών σε όσους είχαν στη διαχείρισή τους δημόσιο χρήμα…

- …Την πρόθεσή του αυτή γνωστοποίησε, στις 28-09-2012, στον Πρωθυπουργό, στον Πρόεδρο της Βουλής, στον Υπουργό Εθνικής Οικονομίας, στον Υπουργό Οικονομικών, στα μέλη του κοινοβουλίου, στον Άρειο Πάγο, στο Διοικητή τη Τράπεζας της Ελλάδος, στην Πρόεδρο του Διεθνούς Νομισματικού Ταμείου, στον Πρόεδρο της Ευρωπαϊκής Κεντρικής Τράπεζας, στον Πρόεδρο της Ευρωπαϊκής Επιτροπής και στην κυπριακή δημοκρατία…

- …Από κανένα αποδεικτικό μέσο δεν αποδείχθηκε η αναλήθεια όσων υποστηρίζουν οι κατηγορούμενοι. Ειδικότερα, ουδόλως αποδείχθηκε η ανυπαρξία του ανωτέρω χρηματικού ποσού ή η πλαστότητα των τίτλων, που το ενσωματώνουν.

- …όπως κατέθεσε ο Διευθυντής και Διαχειριστής Ομοσπονδιακού πρακτορείου μεταφοράς μετοχών και θεματοφύλακας των εν λόγω ομολόγων, το ποσό , που αυτά ενσωματώνουν είναι πραγματικό, ο ίδιος δε, προέβη σε έλεγχο των ομολόγων, βάση της σειριακής γραμμής αυτών και διαπίστωσε τη γνησιότητα τους…

- …Επομένως, από κανένα στοιχείο δεν αποδείχθηκε η πλήρωση της αντικειμενικής και υποκειμενικής υπόστασης του αδικήματος και για το λόγο αυτό αμφότεροι οι κατηγορούμενοι πρέπει να κηρυχθούν αθώοι…

- …Επειδή, ωστόσο, από την ακροαματική διαδικασία και τα αναγνωσθέντα έγγραφα δημιουργήθηκαν στο Δικαστήριο υπόνοιες για την τέλεση αδικημάτων από τρίτα πρόσωπα (Κυβέρνηση, πολιτικά πρόσωπα), πρέπει η δικογραφία να διαβιβαστεί στον αρμόδιο Εισαγγελέα Πρωτοδικών Αθηνών για να διερευνήσει την τυχόν τέλεση αυτεπαγγέλτως διωκόμενων αδικημάτων…»

Αυτά αναφέρει σε μερικά από τα αποσπάσματά της η Αθωωτική Δικαστική Απόφαση. http://tiny.cc/ilp47w Ακόμη, διαβάστε εδώ την Μήνυση κατά των 300+2 Βουλής για Εσχάτη Προδοσία και Κακουργηματική Απιστία. Δείτε εδώ, διαφοροποίηση του Βουλευτή κ. Νικολόπουλου που ζήτησε να διαλευκανθεί επισήμως από την Κυβέρνηση και την Αντιπολίτευση η όλη υπόθεση.

Διαβάστε εδώ την ερώτηση/αίτηση του βουλευτή της βουλής των Ελλήνων κ. Παύλου Χαϊκάλη προς τους συναρμόδιους Υπουργούς κ. Ιωάννη Στουρνάρα Υπουργό Οικονομικών και κ. Αθανασίου Υπουργό Δικαιοσύνης, σχετικά με το θέμα προσφορά Αρτέμη Σώρρα.
“Εγγυρότητα ή μη των ισχυρισμών Σώρρα”

Για την ιστορία στην φωτογραφία είναι ο Αρτέμης Σώρρας με τον Nestor Osorio, Πρόεδρο του Οικονομικού και Κοινωνικού Συμβουλίου των Ηνωμένων Εθνών.

- ### Κατηγορίες

- Search for: